विश्व हिंदू परिषद (VHP) नेता साध्वी प्राची ने कहा कि वे मुस्लिम महिलाओं से मिलेंगी, यहां तक कि बरेली की निदा खान से भी मिलेंगी और हिंदू धर्म अपनाने के लिए बात करेंगी. बता दें कि निदा खान तीन तलाक और घरेलू हिंसा के विरोध में खड़ी हैं. हाल ही में वे एक तलाक और हलाला पीड़िता के समर्थन में खड़ी नजर आई थीं. जिसके बाद बरेली की जामा मस्जिद के इमाम ने उनके खिलाफ फतवा जारी किया है. इस फतवे में कहा गया है कि मुस्लिम समाज का कोई व्यक्ति निदा खान की मदद नहीं करेगा, बीमार होती हैं तो उनका इलाज नहीं होगा. यहां तक कि मरने के बाद उनकी मय्यत पर आखिरी नमाज भी नहीं होगी.